Tervetuloa Isännän pöydässä ohjelmaan.
Olen Martti Ojares ja vieraanani tänään on Tapani Rantajääskö.
Tervetuloa Tapani. - Kiitoksia.
Ensimmäisessä ohjelmassa käsiteltiin paljon uskoontuloasi ja -
miten Jumala antoi tehtäväksi lähteä lähetystyöhön Afrikkaan.
Kävimme läpi, millaisia asioita siellä tapahtui.
Toisessa ohjelmassa palaamme yksilöevankeliointiin.
Vielä ollaan Afrikassa edellisen ohjelman jatkona.
Haluatko kertoa vielä joitakin asioita, mitä sydämellesi nousee.
Tuli mieleen Ssese Islands eli Victoria järvellä on Ssese saaristo.
Menin sinne erään Robertin kanssa ja perustimme seurakunnan.
Veljet sanoivat, että vähän kauempana on pieni saaristo.
Mennään evankelioimaan.
Afrikkalainen pitkä, kapea vene, jossa istuimme.
Menimme sinne soutamalla.
Trooppinen myrsky tuli kesken kaiken kuin seinä suoraan kohti -
ja ajattelin, että mitähän tulee tapahtumaan.
Pastori veneen keulassa nousi ylös, nosti käden pystyyn ja sanoi: -
"Jeesuksen Kristuksen nimessä väisty."
Hän hymyilee, istuu ja alkaa soutamaan. Sade tuli suoraan kohti -
ja muutaman kymmenen metrin päästä kiersi meidät.
Ajattelin, että millainen Jumala meillä todella on.
Menimme saaristoon ja julistimme evankeliumia.
Olet ollut lukuisia seurakuntia perustamassa, -
jotka toimivat tänä päivänä.
Varmaan monet siellä olevat perustavat niitä lisää.
Idi Aminin jälkeen oli valtava herätys, koska sota oli tuhonnut ja -
Milton Oboten armeija oli tuhonnut loput.
Ihmisiä tuli uskoon suurin joukoin ja seurakuntia perustettiin.
Raamattukouluja jouduin perustamaan 2 kpl.
Toisen Baidaan lähelle Sudanin rajaa ja Ruandan pääkaupunkiin, -
kun sota loppui. Menin Ruandaan erään pastorin kanssa -
ja perustimme myös seurakunnan. Näimme valtavan tarpeen -
raamatunopetukselle ja sain perustettua myös raamattukoulun.
Pyöritin sitä Suomesta käsin usean vuoden. Minulla oli ammattiopettajat, -
jotka organisoin ja he pitivät raamattukoulua.
Pastorit eri puolilla Ugandaa, varsinkin nuoret, -
joilla on kännykät ja ovat käyneet koulua, -
pitävät yhteyttä ihan päivittäin.
Tänä aamunakin olen ollut monen kanssa yhteydessä.
Olen päivittäin eri seurakuntiin yhteydessä.
Muutama viikko sitten sain sähköpos- tin Kanadasta eräästä seurakunnasta.
Eräs pastori pani viestin, että vihdoinkin löysin puhelinnumerosi.
Hän kertoi "Olin 10-vuotias, kun tulit kylälleni julistamaan evankeliumia.
Otin Jeesuksen vastaan ja siitä saakka olen palvellut Jeesusta."
Hän kiitti "Toit vaatteet, ostit kengät ja kirkkoomme rummut.
Rakensit meille jopa kirkon."
Hän on nyt pastorina kanadalaisessa seurakunnassa.
Kiitos tästä todistuksesta Jumalan voimasta.
Usein ihmisten esteiksi tulee talous, raha.
Varmasti sinunkin työssä se on tullut esille mutta Jumala on auttanut.
Kaikki perustuu kahteen kalaan ja viiteen leipään eli anna se mitä on.
Ei minun tarvitse tehdä lähetystyötä toisten rahoilla, annan sen mitä on, -
niin Jumala on todella siunannut ja pitänyt huolen kaikesta.
Mennään sitten Suomeen takaisin.
Sinulla on ollut sydämen asiana, -
että toteuttaisimme lähetyskäskyä ihan yksilöinä.
Emme pelkästään ole seurakunnan sisällä -
vaan tavoitetaan ihmisiä, jotka eivät tunne Jeesusta.
Tässä työssä TV7 on tullut sinulle tutuksi.
Millä tavalla sinulla ajatus -
ja ymmärrys rakentui yksilötason evankelioinnista?
Kirkoissahan ei käy kuin kourallinen ihmisiä.
Minua on harmittanut, että pienessä kirkossa muutamalle kymmenelle -
julistamme evankeliumia, kun ulkopuolella saattaa olla tuhansia -
ja kymmeniä tuhansia, jotka eivät tiedä yhtikäs mitään.
Meidän pitää tavoittaa ihmiset.
Kun tulin Suomeen, niin eräänä tammikuun päivänä istuin ja mietin: -
'Herra auta minua, miten voin tavoittaa näitä ihmisiä.'
Laitoin itselle projektin, kun projekteja aina tehtiin: -
tänä vuonna tahdon tavoittaa henkilökohtaisesti 100 ihmistä.
Tutustua ja kertoa Jeesuksesta. Miten se on mahdollista?
Liityin kaikkiin mahdollisiin.
Menin politiikkaan, palokuntaan ja kaikkiin mahdollisiin yhdistyksiin.
Niitä oli noin 20, jossa olin sihteerinä tai puheenjohtajana.
Opin tuntemaan paljon ihmisiä ja pääsin lähelle.
Vuoden loppuun mennessä olin ylpeä.
Olin saanut kertoa Jeesuksesta 100 ihmiselle. - Aamen, halleluja.
Koitko, että jossain vaiheessa Jumala sanoi, että miksi et ano enemmän?
Muistan tarkoin sen, kun istuin hiljaa ja mielessäni ajattelin, -
"Yes, olen saanut kertoa 100 ihmiselle tänä vuonna Jeesuksesta -
ja rukoillut hyvin monen puolesta." Pyhä Henki kysyi, -
"Miksi et rukoile tuhatta? " Vastasin, "Täysin mahdotonta".
Meni vähän aikaa ja tajusin, se oli Pyhä Henki, joka sen sanoi.
Aloin rukoilemaan ja sen jälkeen sain ammatin, -
jonka avulla olen pystynyt tavoittamaan -
vähintään 1000 per vuosi.
Hyvin monen puolesta saan rukoilla päivittäin.
Viime viikolla viimeksi sain julistaa yhdelle pariskunnalle synnit anteeksi.
Opastin TV7:n luokse ja edellisenä viikkona myös.
Viime vuonna järjestit -
TV7:n uutiset lehden jakoa valtavan määrän. Kerrotko siitä.
Joku aikoinaan näki firmani.
Minulla on toiminimi, jolla rakennan ja teen kaikennäköistä.
Hän lähetti pinkan lehtiä ja jaoin niitä aina.
Sitten tajusin, että lehti on ilmainen ja erittäin hyvä evankeliointilehti.
Siinä on myös jatkumo eli lehti ja TV-ohjelma.
Ihminen voi löytää tästä vielä jatkoa sanomalle.
Järjestin oman ja naapurikunnan, Muonion, kaikki asukkaat.
Laskin, kuinka paljon on talouksia ja jaoin sinne.
Oliko 5 vai 4 kertaa viime vuonna. - Se oli 4 kertaa.
4 kertaa eli 18500 lehteä jaettiin ammattijakajien kautta.
Jako tapahtuu niin, että rekalla tuodaan lehdet.
4500 lehteä kerralla suoraan ammattijakajan varastoon, -
joka jakaa sen muun postin ohella.
Se on taloudellisesti erittäin edullista ja jako on täydellistä.
He löytävät jokaisen talouden ja eivät jaa niille, missä on mainoskielto.
Olen kokenut tämän suurena siunauksena, että on ammattijakajia, -
jotka pystyvät tämän tekemään. - Onko tullut palautetta jostakin.
Kyllä on paljon tullut. Eräänä vuonna tein oman Hyvä Sanoma lehden.
Aikamedia lupasi, että tekevät sinulle Hyvä Sanoma lehden.
Otin tämän tavallisen, johon painatin Kittilän kuntaa käsittelevät kannet.
Etulehden ja takalehden, jossa oli kuntamme juttuja, -
tuttuja henkilöitä ja kaikkea tällaista.
Painatin niitä jokaiseen talouteen, aika monta tuhatta.
Sen jälkeen menin oman työni mukana 100 talouteen.
Kävin 100 taloudessa ja kysyin tuliko teille lehti, -
luitteko, mitä piditte ja kuinka moni luki?
Maaseudulla 99 % vastasi, -
että tuli, oli erittäin hyvä, mielenkiintoinen.
3-4 ihmistä oli selannut lehteä ja muutamissa talouksissa -
lehti oli jopa varastoitu ja kysyttiin "tuleeko näitä lisää?"
Tajusin, että maaseudulla lehdellä on edelleenkin hyvä painoarvo.
Se luetaan ja se on täyttä evankeliumia.
Se, miten sinä koet sitten, kun näet ja saat palautteita, -
että se on luettu ja mennyt perille ja joku on ottanut Jeesuksen elämäänsä.
Niin. Tehtävämme on kertoa Jeesuksesta kaikille, joka paikassa.
Evankeliumi on niin arvokas, että kellään ei olisi oikeutta kuulla -
sitä kahdesti ennen kuin kaikki ovat sen kerran kuulleet.
Olet ollut myöskin yhteiskunnan palveluksessa.
Valtuustossa ja hallituksessa.
Sen lisäksi, että olet oppinut tuntemaan ihmisiä, -
niin mitä se on antanut sinulle?
Olen ollut politiikassa yli 20 vuotta ja edelleenkin istun -
muutamissa hallituksissa, kunnes pääsen niistä eroon.
Se on antanut näkökykyä, miten hoidetaan yhteiskunnallisia asioita, -
millaisia erityyppisiä ihmisiä on mukana ja mitkä ovat heidän motiivit.
Se on avartanut hyvin paljon.
Miten näet tällä hetkellä, jos ajatellaan koko Lapin tilannetta.
Se on lähellä ja sinulla on kontakteja.
On puhuttu paljon, että herätys lähtisi Lapista.
Mitkä ovat sen esteet ja mikä sen todennäköisyys voisi olla?
Esteitä en osaa sanoa.
Sehän on sielunvihollinen, joka estää mutta pitää tehdä työtä.
Ei riitä huuto jossakin pienessä salissa "halleluja Lapin herätys."
Pitää mennä ulos ja tavoittaa ihmisiä. Ellemme tavoita henkilökohtaisesti, -
en usko, että voidaan herätystä odottaa.
Tiedän paljon ihmisiä kirkkojen lähellä ja kysyin, tiedätkö tuon kirkon? "Juu."
Oletko käynyt koskaan? "En, ei kiinnosta."
Miten nämä tavoitetaan?
Jos jokainen uskova tavoittaa henkilökohtaisesti uskomattomia ja -
kertoo heille Jeesuksesta, niin uskon, että herätys tulee sitä myöden.
Jeesus, ollessaan maan päällä, puhui Jumalan valtakunnasta.
Opetti mutta teki paljon parantumisia -
ja vapautti demonisista voimista eli kertoi Jumalan teoista.
Aika vähän tänä päivänä ihmiset saavat kuulla Herran teoista.
Niin, tuli mieleen eräs tapaus, kun menin erääseen asuntoon töihin.
Olin kirjoittamassa papereitani, -
niin asunnon omistaja tuli parin metrin päähän ja sanoi: -
"Sinä olet kristitty. Uskovainen." Sanoin, että mistä sinä sen tiedät?
"Näin kirkkauden ylläsi, kun tulit ovesta sisään."
Silloin tajusin, mistä on kyse, menin suoraan hengellisiin asioihin.
Julistin hänelle synnit anteeksi ja hän tuli uskoon.
Terve vaan, jos katsot tätä ohjelmaa. Siinä oli Jumalan todellinen ihme.
Eräänä päivänä autolla ajaessa Rovaniemeltä pohjoiseen, -
niin yhtäkkiä Pyhä Henki sanoi: "Tapani pysähdy.
Sinun pitää mennä tuohon taloon." Pieni punainen talo tienlaidassa.
Pysäytän työautoni liikenteessä. Vekslaan auton pihalle.
Ok mennään. Kun pysäytin auton pihalle, Pyhä Henki sanoo: -
"Tapani, sano heti, että olet usko- vainen, kun menet ovesta sisään."
Vastasin, joo joo sanotaan.
Samalla todistin itselleni, että kuulin sen äänen.
Koputin ja sanoin kuka olen ja että olen uskovainen.
Minua vähän vanhempi mies istuu pöydän ääressä näin.
"Olen juuri miettinyt, mitä tarkoittaa uskoontulo."
Hänellä oli myös Raamattu.
Hän sanoi "En ymmärrä mitään tuosta kirjasta". Sanoin, kuka olen, -
selitin miten tullaan uskoon ja rukoilin miehen puolesta ja lähdin pois.
Hän kuoli jokin aika sen jälkeen. - Tämä on juuri se, -
kuinka monet menevät tietämättö- myyttään väärään osoitteeseen.
Suomihan on kuitenkin perinteisesti ollut kristitty maa.
Nyt tämä on pakanamaa.
Kyllä meillä on paljon rukoiltavaa ja työtä edessäpäin.
Kun ajatellaan juuri tätä aikaa, -
jossa korona on ollut kohta 2 vuotta.
Ihmisillä on entistä enemmän yksinäisyyttä, tuskaa ja murhetta.
Sinä sanoit, että älkää murehtiko -
mutta tämä murhe tulee kuin hyökyaalto.
Mitä viestiä haluaisit jakaa kristityille ja uskoville?
Olkaa rohkeita, älkää pelätkö.
Jumalan Sana on edelleenkin voimakas ja voimassa.
Itse henkilökohtaisesti opastan ihmisiä aina tuntemaan Jeesuksen, -
kun näen etteivät he käy missään kirkoissa.
Ei heitä saa mihinkään uskontosuunnan kirkkoon.
Kysyn yleensä, että onko teillä TV? Heillähän on.
Näkyykö teillä TV7 esimerkiksi tai kuuluuko jokin muu kristillinen kanava.
Monelle olen avannut henkilökohtaisesti TV7:n -
ja että täältä voitte seurata hengellisiä ohjelmia.
Uskon, että Jumalan Pyhä Henki johtaa teitä niin, -
että löydätte sieltä juuri sitä, mitä sillä hetkellä tarvitsette.
Eräs henkilö kertoi, että Euroopassa on joku 700 milj. ihmistä.
Niistä enintään 5 % on uskossa olevia pelastuneita.
Tänä päivänä juuri tällainen yksilöllinen todistaminen, -
varsinkaan kun ei ole paljon julistajia, niin se on aika iso työ.
Mutta televisio on se, joka voi viedä eteenpäin.
Silloin tietysti ruohonjuuritasolla olevat ovat tärkeitä.
He tekevät sitä työtä mutta TV ikään kuin -
avaa ihmisen halun kuulla Jeesuksesta.
Sitten arkistosta voi hakea ohjelmia uudestaan ja uudestaan.
Olen monille, ehkä sadoille opastanut, -
kuinka YouTubesta löytyy hengellisiä kanavia, -
eri saarnoja ja puheita, -
sen mukaan kuin ihminen on ollut kiinnostunut asioista.
Kun he ovat yksin kotona, masentuneena, -
hyvin moni menee ja katsoo ja kuuntelee.
Se on aina Jumalan työ, kun ihminen tulee uskoon.
Mikä on sinun unelma?
Sinulla kun on vielä parikymmentä vuotta hyvää aikaa -
kertoa Jeesuksesta, niin Afrikassa kuin Suomessa, -
niin mitkä asiat sinua saattaisi kiinnostaa -
tai Pyhä Henki antaa sinulle?
Afrikka on sellainen, kun minulla on hyvin paljon naruja käsissä, -
eli paljon seurakuntia, jotka pitävät koko ajan yhteyttä.
Pyytävät hengellistä ja rahallista apua, -
koska heillä on todella ongelmia, etupäässä orpojen kanssa.
Toivon, että voisimme kouluja perustaa.
2006 kävin ja perustin koulun Keski- Ugandaan, jossa on nyt 450 lasta.
Sinnekin olen tänä aamuna ollut moneen kertaan yhteydessä.
Siellä on valtava määrä lapsia koulussa -
ja koulu alkaa Jumalan Sanalla.
Koulussa opetetaan Jumalan Sanaa muun ohella.
Olen nähnyt kuinka koululaisista syntyy iso joukko evankelistoja, -
jotka lähtevät omalle alueelleen julistamaan.
Afrikassa lasten ja nuorten työhön on panostettava ja sitä teen päivittäin.
Suomesta on paljon lähtenyt Afrikkaan lähetystyöntekijöitä.
Tilanne on se, että monet ovat tulossa Suomeen kertomaan Jeesuksesta.
Eikö ole aika ihmeellinen tilanne tai kummallinen.
Kyllä minultakin moni pastori kysyy: -
"Auta, että pääsisin julistamaan evankeliumia teille."
Hyvin moni kysyy, milloin saisin tulla julistamaan.
Olen sanonut "Älkää tulko. Meillä on 10 ihmistä seurakunnassa, -
sinulla saattaa olla 100 tai 1000. Ole siellä, autan sinua sinne."
Kyllä otan vielä jonkun afrikkalaisen tänne vierailemaan.
Nyt on vapaan sanan paikka.
Kerro nyt katsojille, mitä Pyhä Henki sanottavaksi antaa, ole hyvä.
Evankeliumi on niin arvokas asia, että kenelläkään ei olisi oikeutta -
kuulla kahdesti ennen kuin jokainen on kerran kuullut.
Evankeliumia pitää julistaa. Se on sama kuin Coca-Cola.
Olen kuunnellut Jukka Norvannon kaikki puheet ja opetukset.
Hän sanoi hyvän esimerkin Coca- Colasta. Se on kaikkien tiedossa -
mutta sitä mainostetaan jatkuvasti. Kaikkialla näet mainoksen, -
ihmiset tietävät mikä Coca-Cola on.
Samoin on evankeliumi, meidän pitää viedä sitä ihan jatkuvasti eteenpäin -
kaikilla mahdollisilla muodoilla. Lehtityö on käsittääkseni yksi, -
joka kattaa valtavan suuren määrän ihmisiä.
Sillä tavoitamme ja se on taloudellisesti erittäin edullista.
Uhraamme vain muutamia tonneja ja saamme valtavat alueet evankelioitua.
Lehti tavoittaa ihmisen. Meidän on aina -
pidettävä evankeliumia esillä jokaisessa mahdollisessa muodossa.
Haluaisin, että eri seurakunnat heräisivät lehtityöhön.
TV7:n ilmainen lehti on aivan mahtava, koska siinä on jatkumo.
Suomesta löytyy myös monta muuta hengellistä lehteä, -
hyviä hengellisiä lehtiä, eri seurakuntien painamia, -
joita on hyvä jakaa ja viedä eteenpäin.
Satoa tulee, kun kylvämme.
Meillä on vielä muutamia minuutteja aikaa, niin ottaisin esille, -
että millä tavalla joku katsoja, joka kokee, että haluaa olla auttamassa, -
työtä mitä Afrikassakin sinä teet.
Voisi tulla kummiksi jne. Voitko avata esimerkiksi kummiasiaa.
Voidaan laittaa nettisivun osoite, jos joku on kiinnostunut -
olemaan kummi tai muulla tavalla. Miten sinä avaisit asiaa?
On useita kouluja Afrikassa ja seurakuntia, -
jotka ovat panneet pieniä kouluja pystyyn ja tuskailevat orpojen kanssa.
Facebookissa on sivu Shaona Primary School.
Työtoverini Emmanuel Kabambi pyörittää sitä.
Olen Facebookin avulla saanut koulun kaikki tarpeet tähän saakka.
Shaona tarkoittaa "muugu aliona mahitachia wa tooto" -
eli Jumala on nähnyt lasten tarpeet. Facebookin avulla olemme saaneet -
pyöritettyä kokonaisen koulun, jossa on 400 lasta.
Rakennukset ja ruokala on rakennettu.
Viime vuonna sain jopa porakaivon. Sitten on monta pientä seurakuntaa, -
jotka koko ajan kysyvät "can you help me please."
Sinulla on varmaan helpompi osoite antaa ihmisille kuin mitä sanoit.
Se varmaan tulee sitten ruutuun.
Nimelläni Facebookista pääsee sisään ja voin ohjata eteenpäin.
Tapani Rantajääskö. Se on ollut myös yksi työväline.
Kerropa vielä muutamia ihmeitä, mitä Afrikassa on tapahtunut.
Sinulla on tosiaan iso pino. Valitsepa muutama Jumalan ihme.
Jospa ottaisin Suomesta yhden.
Halusin tietyltä kylältä löytää yhden ihmisen, jolle kerron Jeesuksesta.
Ajoin kylälle, menin paikalliseen baariin, join kahvia ja juttelin.
Ajattelin, ettei ole ketään sellaista. Ovensuussa istui suomalainen mies.
Menin hänen tykönsä, niin hän sanoi heti: "Sinä olet uskovainen."
'Mistä sinä sen tiedät?' "Näin, kun tulit ovesta sisään" -
ja pääsimme suoraan hengellisiin asioihin täällä Suomessa.
Eräs toinen mies Suomessa. Olin hyvin väsynyt töistä -
ja en puhu enää mistään hengellisistä asioista.
Kuitenkin lipsautin hengellisiin asioihin. Hän purskahti välittömästi -
itkemään ja sanoi: "Minä näin, että olet uskovainen", -
kun olin tullut ovesta sisään. Sen jälkeen keskusteltiin.
Julistettiin evankeliumia ja rukoiltiin ihmisen puolesta.
Näitä tapahtuu myös Suomessa.
Afrikassahan tapahtui paljon, koska siellä oli valtavat massat.
Eräällä paikalla julistimme 2 työtoverin kanssa evankeliumia.
Katolilainen kirkko sanoi, että protestantit ovat huonoja ihmisiä.
"Älkää menkö." Seuraavana päivänä oli taas kokous tulossa -
tai edellisenä päivänä Jumala paransi naisen, jonka käsi oli kuivettunut.
Oikaisi sen ja nainen kulki ympäri kylää ja sanoi: -
"Katsokaa, mitä protestanttien Jumala minulle teki."
Iltakokouksessa oli massoittain ihmisiä. He tulivat katsomaan, -
mikä on protestanttien Jumala, joka voi parantaakin.
Aina kun menimme uudelle alueelle, missä ei oltu julistettu -
sen sukupolven aikana, niin Jumala teki jonkin konkreettisen ihmeen.
Halvaantunut lähti kävelemään, sokea sai näkönsä. Aina yksi tai kaksi.
Monesti sanoin vaimolle reissuun lähtiessäni, -
"Minkähän ihmeen Jumala jälleen tekee uudella alueella?".
Se oli se, että Hän todisti, että tämä Sana on totta.
Jeesus on ainut tie Jumalan tykö. Ei ole mitään muuta tietä.
Kun ajatellaan tätä aikaa, on Ukrainan ja Venäjän väliset kriisipesäkkeet.
Mitä niistä tulee, Herra tietää.
On monia asioita, koska jumalattomuus -
on ainakin Euroopassa kasvanut ja levinnyt voimallisesti.
Jeesuksesta ei kovin paljon puhuta.
Jumalasta mutta mistä Jumalasta. On monia Jumalia.
Tämä on aikamoinen tuska, kun Jumala katsoo meitä.
Mitä sinä ajattelet? - Niin. Jeesus sanoi: "Minä olen tie totuus ja elämä.
Kukaan ei tule Isän luokse muutoin kuin minun kauttani."
Eräskin kielilläpuhuja puhui seura- kunnassa englanniksi erään kerran.
Hän ei osannut käytännössä englantia sanaakaan. Tulkkasin ja tuli sanoma, -
että ilman Jeesusta kukaan ei ole näkevä Jumalaa.
Se on nimi, joka on ylitse kaiken.
Kiitos Tapani tästä toisesta ohjelmasta, myöskin ensimmäisestä.
Herra olkoon kanssasi, kun kuljet rukoillen, niin kuin sanot.
Sinä joka päivä tästä eteenkin päin kuljet rukoillen.
Kiitos ja Herra siunatkoon sinua.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola